เนื่องด้วยได้มีสถานประกอบการร้านขายเครื่องดื่มแอลกอฮอล์และจำหน่ายอาหาร ชื่อ "PICK UP BEER" มาเปิดบริการ บริเวณริมถนนสายไหม ระหว่างสายไหมซอย 3 และสายไหมซอย 5 ตามแผนที่แสดงตำแหน่งที่ตั้งที่ส่งมาด้วย ดำเนินการโดยนายณรงค์ เพ็งหนู หมายเลขโทรศัพท์ 0838195119 ทางร้านได้ปิดบริการไประยะหนึ่ง จากนั้นได้กลับมาเปิดบริการใหม่ตั้งแต่วันที่ 4 พฤศจิกายน 2566      
การเปิดบริการของทางร้าน "PICK UP BEER" ดังกล่าว มีการเปิดเพลงโดยใช้เครื่องขยายเสียงและมีการแสดงดนตรีสด ตั้งแต่ 20.00 – 00.00 น. โดยลักษณะของร้านเป็นร้านเปิดโล่ง ไม่มีผนังและกำแพง พื้นที่ส่วนที่มีดนตรีหรือการแสดงดนตรีและบริเวณที่มีเสียงดังและความสั่นสะเทือนไม่เป็นอาคารที่ปิดมิดชิด หรือใช้วัสดุที่ป้องกันเสียงและความสั่นสะเทือนได้ ทำให้มีเสียงดังและการสั่นสะเทือนกระจายออกไปรบกวนเวลาพักผ่อนของประชาชนที่พักอาศัยที่อยู่อาศัยมาก่อนในบริเวณดังกล่าว อีกทั้งเสียงรบกวนดังกล่าวยังมีความดังถึง 125 เดซิเบลจากการตรวจวัดระดับเสียงจากแอพพิลเคชั่นในโทรศัพท์มือถือ ตามภาพที่ส่งมาด้วย ซึ่งระดับเสียงดังเกินกว่าที่ระบุไว้ตามมาตรา 32(5) แห่งพระราชบัญญัติส่งเสริมและรักษาคุณภาพสิ่งแวดล้อม พ.ศ. 2535 ข้อ 2 ที่กำหนดมาตรฐานระดับเสียงโดยทั่วไปมีค่าสูงสุด ไม่เกิน 115 เดซิเบลเอ และค่าระดับเสียงเฉลี่ย 24 ชั่วโมงไม่เกิน 70 เดซิเบลเอ 
	ผู้ร้องจึงอยากขอให้ทางสถานีตำรวจนครบาลสายไหม, ฝ่ายสิ่งแวดล้อมและสุขาภิบาล สำนักงานเขตสายไหม และผู้เกี่ยวข้อง ดำเนินการตรวจสอบ	
-   ใบอนุญาตประกอบกิจการที่เป็นอันตรายต่อสุขภาพ ตามพระราชบัญญัติการสาธารณสุข พ.ศ. 2535 และข้อบัญญัติกรุงเทพมหานครว่าด้วยกิจการที่เป็นอันตรายต่อสุขภาพ พ.ศ.2561 โดยจากการตรวจวัดเสียงเบื้องต้น พบว่าทางร้านได้ก่อให้เกิดเสียงดัง 125 เดซิเบลซึ่งเป็นที่รบกวนแก่ชุมชนรอบข้าง ให้ทางร้านทำการออกแบบหรือวางผัง และก่อสร้างพื้นที่ส่วนที่มีดนตรีหรือการแสดงดนตรี และบริเวณที่มีเสียงดังและความสั่นสะเทือน อยากให้ทางร้านจัดทำเป็นอาคารที่ปิดมิดชิด หรือใช้วัสดุที่ป้องกันเสียงและความสั่นสะเทือนได้ เพื่อมิให้มีเสียงดังและการสั่นสะเทือนกระจายออกไปรบกวนประชาชนโดยรอบ